UPISI U PRVI RAZRED

šk. god. 2020./21.

Poštovani roditelji!

U skladu s najnovijim naputcima Uprave za odgoj i obrazovanje, stručna povjerenstva za procjenu zrelosti djece za upis u prvi razred su dobila odobrenje za provođenje planiranih aktivnosti. Spremnost djeteta za polazak u školu utvrđuje stručno povjerenstvo škole kojoj dijete pripada prema mjestu stanovanja.

**Provjera spremnosti za upis u 1. razred u našoj će se školi provoditi od 25.5.2020. do 19.6.2020.**

Termini pregleda

Djeca koja **pripadaju upisnom području naše škole**, obavit će preglede kod školske liječnice dr. Ljiljane Čihoratić Tirić u Domu zdravlja Črnomerec te u školi kod psihologa / pedagoga.

* Termin **liječničkog pregleda** kod dr. Čihoratić Tirić treba dogovoriti putem linka <https://www.terminko.com/lokacija/crnomerec2>.

Tel. 3707-029 (parni datumi od 18.30 – 19.30, neparni datumi od 13.00 – 14.00).

* Termin provjere djetetove spremnosti za školu **kod psihologa / pedagoga** treba zatražiti na broj mobitela pedagoške službe:

**091 2770 701** ili **095 2770 704**

ili e-mailom na kristina.cehil@skole.hr ili mirna.loncar1@skole.hr .

Na preglede je potrebno donijeti djetetov OIB i medicinsku dokumentaciju relevantnu za školu ukoliko dijete ima poteškoća u razvoju (nalazi logopeda / psihologa / psihijatra).

Upisno područje

**Upisno područje OŠ Pavleka Miškine** čine ulice: Antunovac, Cerovac, Čičkovina, Domobranska, Drage, Dražice, Grabrovac, Ibrišimovićeva, Ilica od broja 198 do 258, Jaruga, Kajfešov brijeg, Kestenovac, Klanac, Krčelićeva od broja 1 do 13 i od broja 2 do 20, Kruškovac, Kuniščak, Mandaličina, Nad lipom, Pećine, Podfuščak, Podfuščak 1, Prevoj, Sveti Duh od broja 1 do 59 i od broja 2 do 62, Šestinski Dol, Šestinski Dol odvojak, Šipki, Topnička, Ulica Gualdo Tadino, Vidikovac, Vidovčica, Vidovčica 1, Vinogradi - parni od broja 86 do kraja, neparni od broja 89 do kraja, Vinogradi odvojak, Vinogradske stube, Vrhovec, Vukasovićeva, Zamorski breg, Zamorski breg odvojak, Zatišje.

Roditelji djece koja **ne pripadaju našem upisnom području** trebaju provjeru spremnosti djeteta obaviti u školi kojoj pripadaju. Radi prostornih i organizacijskih razloga te velikog broja djece s našeg upisnog područja, nažalost **nismo u mogućnosti upisivati djecu koja pripadaju upisnim područjima drugih škola**. Zahvaljujemo na razumijevanju!



Upisi

**Termine upisa u prvi razred** djece za koju je stručno povjerenstvo utvrdilo da su spremna za školu objavit ćemo naknadno na web stranici škole.

Na upisima roditelj ispunjava upisnicu te prilaže potvrde o zaposlenju oba roditelja ukoliko dijete upisuje u produženi boravak.

**Roditeljski sastanak za roditelje budućih prvašića održat će se u utorak, 1.9.2020. u 18 sati.**

 Naputak za roditelje pri dolasku u školu

**Djeca ne nose zaštitne maske.**

Roditelji/skrbnici trebaju **izmjeriti tjelesnu temperaturu djetetu prije dolaska u ustanovu,** te u slučaju povišene tjelesne temperature ne smiju dovoditi dijete u ustanovu već se javljaju telefonom i odgađaju zakazani termin. Djeca sa znakovima drugih zaraznih bolesti također ne dolaze u ustanovu.

Roditelji/skrbnici **ne dolaze u pratnji djeteta ako imaju simptome respiratorne bolesti (**povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19.

**Pred ulazna vrata škole doći točno u dogovoreni termin (ne ranije ni kasnije)

Dezinficirati ruke kod ulaska i izlaska iz škole

Ponijeti vlastitu kemijsku olovku za ispunjavanje upitnika namijenjenog za roditelja/skrbnika

Ponijeti obicnu graficku olovku za rješavanje zadataka za dijete**

 **pričekati ispred kabineta u kojem se odvija provjera psihofizičke spremnosti za prvi razred**

Veselimo se Vašem dolasku!